Document ID: 32012R0947

VYKONÁVACIE NARIADENIE KOMISIE (EÚ) č. 947/2012
z 12. októbra 2012,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), a najmä na jeho článok 19 ods. 6 a článok 20,
keďže:
(1)
Účastníci Kimberleyského procesu po predbežnom súhlase na medzizasadnutí vo Washingtone v júni 2012 prostredníctvom písomného postupu schválili doplnenie Kamerunu do zoznamu účastníkov KP. Toto schválenie potvrdil predseda KP svojím oznámením 14. augusta 2012.
(2)
Na základe Lisabonskej zmluvy, ktorá nadobudla účinnosť 1. decembra 2009, Európska únia nahradila Európske spoločenstvo a je jeho právnym nástupcom. Na zohľadnenie týchto skutočností by sa v záujme zlepšenia funkčnosti certifikátu vymedzeného v článku 2 písm. g) nariadenia (ES) č. 2368/2002 mali zmeniť a doplniť niektoré vlastnosti stanovené v prílohe IV k tomuto nariadeniu. Príslušným orgánom Únie však treba poskytnúť realistickú lehotu na prispôsobenie sa týmto zmenám, berúc do úvahy čas potrebný na zabezpečenie dostupnosti nového certifikátu.
(3)
Okrem toho by sa mali aktualizovať aj adresy kontaktných miest Európskej únie a Švajčiarska v prílohe II, zoznam príslušných orgánov členských štátov v prílohe III a zoznam organizácií, ktoré sa zaoberajú obchodom s diamantmi, v prílohe V.
(4)
Prílohy II, III, IV a V k nariadeniu (ES) č. 2368/2002 by sa mali príslušným spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom výboru uvedeného v článku 22 nariadenia (ES) č. 2368/2002,
PRIJALA TOTO NARIADENIE:
Článok 1
Nariadenie (ES) č. 2368/2002 sa mení a dopĺňa takto:
1)
Príloha II sa nahrádza textom uvedeným v prílohe I k tomuto nariadeniu.
2)
Príloha III sa nahrádza textom uvedeným v prílohe II k tomuto nariadeniu.
3)
Príloha IV sa nahrádza textom uvedeným v prílohe III k tomuto nariadeniu.
4)
Príloha V sa nahrádza textom uvedeným v prílohe IV k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Článok 1 bod 3 sa však uplatňuje s účinnosťou od 1. januára 2013.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. októbra 2012

Labels: 3
14
18